**ADATKEZELÉSI TÁJÉKOZTATÓ**

**a Budapest XVI. Kerületi Önkormányzat – Zöld Kertváros Program keretein belül lebonyolított Lakossági komposztálási akció, Őszi lakossági faültetési akció, Madárbarát kertváros, Méhbarát kertváros, Tavaszi virágültetési akció, Lakossági szúnyoggyérítési programokhoz kapcsolódó adatkezelésről**

1. **Közös adatkezelők megnevezése:**
2. Budapest Főváros XVI. kerületi Önkormányzata

Székhely: 1163 Budapest, Havashalom u. 43.

Képviseli: Kovács Péter polgármester

E-mail: kabinet@bp16.hu, telefon: +361401-1400, honlap: [www.bp16.hu](http://www.bp16.hu)

1. Budapest XVI. kerületi Polgármesteri Hivatal

Székhely: 1163 Budapest, Havashalom u. 43.

Képviseli: Dr. Csomor Ervin jegyző

E-mail: jegyzo@bp16.hu, telefon: +361401-1555, honlap: [www.bp16.hu](http://www.bp16.hu)

1. Komunáldata Kft.

Székhely: 1161 Budapest, Rákóczi út 17.

Képviseli: Kelemen Péter

E-mail: kelemen.peter@komdat.hu, telefon: +361402-4086,

(továbbiakban: Adatkezelők)

# Adatvédelmi tisztviselő neve, elérhetősége:

Dr. Csukly Csilla, e-mail: dpo@bp16.hu

# A kezelt személyes adatok köre:

Az Adatkezelők az alábbi személyes adatokat kezelik:

* + az Ön neve, lakóhelye
	+ az Ön születési adatai (helye, ideje, anyja neve)
	+ az Ön elérhetősége (értesítési címe, e-mail címe, telefonszáma).

# Az adatkezelés célja:

# A Zöld Kertváros Program keretében a XVI. Kerületi Önkormányzat a lakosság számára nem pénzbeli támogatást nyújt annak érdekében, hogy a település kitűzött klímavédelmi céljainak megvalósításába a kerület lakóit, ingatlantulajdonosait a lehető legszélesebb körben bevonja. A támogatásként nyújtott eszközök és szolgáltatások kizárólag a XVI. Kerületi Önkormányzat közigazgatási területén érvényes lakóhellyel rendelkezők számára érhetők el.

# A jelentkezők adatainak kezelése a jogosultság ellenőrzése és az eszközök átadásának lebonyolítása, nyilvántartása miatt szükséges.

# Az adatkezelés jogalapja:

# Az Európai Parlament és a Tanács 2016. április 27-i (EU) 2016/679 Rendelete (általános adatvédelmi rendelet, a továbbiakban: GDPR) 6. cikk (1) bekezdés a) pontja (az érintett hozzájárulását adta személyes adatainak egy vagy több konkrét célból történő kezeléséhez)

# Az adatkezelés időtartama:

# Az Adatkezelők a polgárok személyes adatait (név, anyja neve, születési hely, idő, lakcím, telefonszám, email cím) a „Zöld Kertváros Program lezártáig, de legfeljebb 5 évig kezelik. Ennek indoka, hogy a program keretében nyújtott nem pénzbeli támogatás felhasználása és az azzal kapcsolatos kötelezettségek ellenőrizhetőek legyenek.

# Címzettek, címzettek kategóriái:

# Az adatokhoz az Önkormányzat következő szervei férnek hozzá: ügyintézés biztosítása céljából: a Budapest Főváros XVI. Kerület Önkormányzata Polgármesteri Hivatala, Polgármester, Jegyző és Jegyzői Iroda, Informatikai, Adatvédelmi és Biztonsági Iroda, [Polgármesteri Iroda](https://www.bp16.hu/szervezeti-felepites/keruletfejlesztesi-es-uzemeltetesi-iroda). A rendszert fejlesztő és üzemeltető Komunáldata Kft. kizárólag az adatok biztonságos tárolásában működik közre, a feldolgozásban nem vesz részt, azokba betekintési jogosultsággal nem rendelkezik.

# Az Ön adatkezeléssel kapcsolatos jogai:

Önt a személyes adatai kezelésével összefüggésben az alábbi jogok illetik meg:

1. **Hozzáféréshez való jog**

A GDPR 15. cikke alapján biztosítandó érintetti jog alapján az Érintett tájékoztatást, visszajelzést kérhet az adatkezelőtől személyes adatainak kezelési feltételeiről, körülményeiről, kiemelten:

* + az Érintett személyes adataival kapcsolatos adatkezelések céljáról, jogalapjáról,
	+ az adatkezeléssel érintett személyes adatok kategóriáiról,
	+ a személyes adatok címzettjeiről, illetve a címzettek kategóriáiról,
	+ az Érintett személyes adataival kapcsolatos adatkezelések vonatkozásában az adatok tárolására kitűzött időtartamról, illetve a megőrzési idő meghatározásának szempontrendszeréről,
	+ érintetti joggyakorlási lehetőségeiről, jogorvoslati lehetőségekről, arról a körülményről, hogy automatizált döntéshozatalt, profilalkotást végez-e az adatkezelő a személyes adatokkal, ha igen, ennek mik a körülményei.

Hozzáférési joga keretében - GDPR 15. cikk (4) bekezdése alapján - az érintettek egy alkalommal díjmentesen kérhetik az Adatkezelőktől a róluk kezelt személyes adatok elektronikus másolatát.

1. **Helyesbítéshez való jog**

A GDPR 16. cikke alapján az Érintett jogosult arra, hogy kérésére az Adatkezelők indokolatlan késedelem nélkül helyesbítsék az adatkezelésében lévő, pontatlan személyes adatokat, továbbá kérje a hiányos személyes adatok kiegészítését. A helyesbítési jog gyakorlására elektronikus, vagy papír alapú levél formájában van lehetősége az érintetteknek az 1. fejezetben meghatározott elérhetőségek használatával.

1. **Törléshez való jog**

A GDPR 17. cikke alapján az Érintett jogosult arra, az adatok jogellenes kezelése, a sikeres tiltakozás, az Adatkezelő Uniós, vagy tagállami jogból eredő kötelezettsége fennállása, vagy az adatkezelés cél megszűnése, vagy az adatgyűjtés eredeti céljától eltérő célból történő használata esetén az Adatkezelőtől adatai törlését kérje

1. **Az adatkezelés korlátozásához való joga**

## A GDPR 18. cikke alapján az Érintett jogosult arra, hogy kérésére az Adatkezelő korlátozza az adatkezelést, ha az alábbi esetek valamelyike áll fenn:

* + Érintett vitatja a személyes adatok pontosságát,
	+ az adatkezelés jogellenes és az Érintett ellenzi az adatok törlését, ehelyett kéri azok felhasználásának korlátozását,
	+ az Adatkezelőnek már nincs szüksége a személyes adatokra az adatkezelés céljából, azonban az Érintett igényli azokat jogi igények előterjesztéséhez, érvényesítéséhez vagy védelméhez.
1. **Tiltakozás az adatkezelés ellen**

A GDPR 21. cikke alapján az Érintett tiltakozhat személyes adatának kezelése ellen a saját helyzetével kapcsolatos okokból. Ilyen esetben az adatkezelő a személyes adatokat nem kezelheti tovább, kizárólag tárolhatja a vizsgálata befejezéséig. Az Adatkezelő a tiltakozást a kérelem benyújtásától számított legrövidebb időn belül, de legfeljebb egy hónapon belül megvizsgálja, annak megalapozottsága kérdésében döntést hoz, és döntéséről a kérelmezőt írásban tájékoztatja. Ha az Adatkezelő az érintett tiltakozásának megalapozottságát megállapítja, az adatkezelést - beleértve a további adatfelvételt és adattovábbítást is – megszünteti, az adatkezelés korlátozza, valamint a tiltakozásról, továbbá az annak alapján tett intézkedésekről értesíti mindazokat, akik részére a tiltakozással érintett személyes adatot korábban továbbította és akik kötelesek intézkedni a tiltakozási jog érvényesítése érdekében. Ha az érintett az Adatkezelő döntésével nem ért egyet, illetve, ha az Adatkezelő a válaszadási határidőt elmulasztja, az érintett - a döntés közlésétől, illetve a határidő utolsó napjától számított 30 napon belül - bírósághoz fordulhat. Az Adatkezelő az érintett adatát nem törölheti, ha az adatkezelést törvény rendelte el.

1. **Automatizált döntéshozatal, profilalkotás**

## Az Adatkezelők jelen adatkezelési tevékenysége során nem végeznek joghatással járó, vagy az érintetteket hasonlóképpen jelentős mértékben érintő automatizált döntéshozatalt, vagy profilalkotást.

# Egyéb rendelkezések:

A személyes adatok kezeléséről az Adatkezelők adatkezelési nyilvántartást vezetnek.

Az adatfeldolgozói feladatokat Budapest Főváros XVI. kerületi Önkormányzata (1063 Budapest, Havashalom u. 43.) látja el.

1. **A felügyeleti hatóságnál történő panasztételhez való jog**

Az egyéb közigazgatási vagy bírósági jogorvoslatok sérelme nélkül minden érintett jogosult arra, hogy amennyiben az érintett szerint az Adatkezelő vagy az általa megbízott Adatfeldolgozó tevékenységével vagy mulasztásával jogsértést követett el, vagy annak veszélyét idézte elő, úgy panaszt tegyen a Nemzeti Adatvédelmi és Információszabadság Hatóságnál (a továbbiakban: Felügyeleti Hatóság).

A Nemzeti Adatvédelmi és Információszabadság Hatóság elérhetőségei:

1363 Budapest, Pf.: 9

1055 Budapest, Falk Miksa utca 9-11.

Tel.: +36 (30) 683-5969, +36 (30) 549-6838

1. **Az adatkezelővel vagy az adatfeldolgozóval szembeni hatékony bírósági jogorvoslathoz való jog**

A rendelkezésre álló közigazgatási vagy nem bírósági útra tartozó jogorvoslatok – köztük a felügyeleti hatóságnál történő panasztételhez való jog − sérelme nélkül, minden érintett hatékony bírósági jogorvoslatra jogosult, ha megítélése szerint a személyes adatai kezelésével összefüggő jogait megsértették.

A per elbírálása a törvényszék hatáskörébe tartozik. Az Érintett dönthet úgy, hogy a pert a lakóhelye vagy a tartózkodási helye szerinti törvényszék előtt indítja meg.

A törvényszékek listáját a http://birosag.hu/torvenyszekek hivatkozás alatt érheti el.

Budapest, 2023. február 28.